  Майя Бывальцева Удмуртиын нырысьсэ следж-хоккеен шудонъя Россилэн чемпионатэз ортчоз. 10-17 шуркынмонэ Ижкарын ӵошатсконлэн нырысетӥ кругез чакламын. Со сярысь «ВКонтакте» мерлыко вотэсысь «Следж-хоккей» огинын ивортӥзы. Россилэн чемпионатаз тямыс командаос пыриськозы: «Удмуртия», «Звезда» (Тула улосвыл), «Феникс» (Москва улосвыл), «Югра», «Ястребы» (Оренбург улосвыл), «Башкирские пираты», Москвалэн люкам командаез, Челябинск улосвыллэн люкам командаез. Пандемия сэрен шудонъёс учкисьёстэк ортчозы, но интернетын вань пумиськонъёсысь меӵак возьматонъёс луозы Чемпионатлэн кыкетӥ но куинетӥ люкетъёсыз 2021-тӥ арын Тула улосвылысь Алексин карын ортчозы. Тодэ вайытом, следж-хоккеен шудонъя В. Н. Кузнецов нимо «Удмуртия» клуб Россилэн кык полэс чемпионэз луэ. Кылем сезонын команда куинетӥ инты басьтӥз.  Тегъёс: Спорт Ижкар Следж-хоккей Удмуртия  